Държавен вестник, бр. 85, 2017 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  85
pubescens) и прекатегоризирана в защитена мест-
ност със Заповед № РД-645 от 26.05.2003 г. на 
министъра на околната среда и водите (ДВ, бр. 60 
от 2003 г.), с площ 20,000 дка, заведена под № 301, 
поради констатирано отсъствие на предмета на 
защита. Заличаването на защитената местност се 
обуславя и от обстоятелството, че не са налице 
основания същата да бъде прекатегоризирана в 
друга категория защитена територия.
2. След влизане в сила на настоящата заповед 
РИОСВ – Враца, да предприеме необходимите 
действия по отразяване на промените в КВС за 
землището на гр. Бяла Слатина, община Бяла 
Слатина, област Враца.
3. Промяната да се отрази в Държавния регис-
тър на защитените територии при Министерството 
на околната среда и водите.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:  
Н. Димов
7797
КОМИСИЯ ЗА ЗАЩИТА 
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 567 
от 27 юли 2017 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация и решение на 
Комисията по т. 20 съгласно протокол № 21 от 
4.07.2017 г., чл. 92, ал. 1, 2 и 5 във връзка с чл. 87, 
чл. 88, ал. 1, т. 2, чл. 89, ал. 1 и чл. 84 от Закона 
за защита на потребителите, Наредбата за усло-
вията и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс, 
протоколи от изпитване № RN9612 от 10.05.2017 г. 
и № RN9611 от 10.05.2017 г., издадени от Изпит-
вателен център „Глобалтест“, София, нареждам:
1. Забранявам вноса, износа, възмездното или 
безвъзмездното пускане на пазара на два модела 
детски обувки за момиче:
 – детски обувки за момиче, предназначени 
за деца до 3-годишна възраст, в два цвята – бял 
с цикламени точки и червен с бели точки, с ле-
пяща чрез велкро каишка, с прикрепени в пред-
ната част два броя декорации във вид на цветя, 
с надпис върху стелката „KWS kids with style“, 
размер и надпис върху ходилото „Xiezi“, стикери 
с пиктограма, обозначаваща вида на вложените 
материали в основната част на обувките, и сти-
кер, съдържащ следната информация: „PANTOFI 
FETITA, обувки за момиченце, България, размери: 
21 – 25, вносител: Прецури Пентру Тине С.Р.Л. 
Румъния, Букурещ, сектор 3, Шосе Индустий-
лор № 53, дистрибутор: „Пе Пе Те При Пур Тоа 
България“ – ЕООД, адрес: България, Пловдив, 
бул. Шести септември № 219, ет. 2, произведено в 
Китай, баркод: 6424970254036, идентификационни 
номера: А00025427, Т16/3/Т/F“;
 – детски обувки за момиче, предназначени за 
деца до 3-годишна възраст, в черен цвят, с лепяща 
чрез велкро каишка, прикрепена в предната част 
декорация във вид на цвете, със стикер върху 
ходилото с пиктограма, обозначаваща вида на 
вложените материали в основната част на обувки-
те, надпис върху стелката „KWS kids with style“ и 
лепящ етикет със следната информация: „Обувки 
за момиченце, размери: 20 – 25, дистрибутор S. 
C. Preturi Pentru Tine S. R. L., Шосе Индустийлор 
№ 53, сектор 3, Букурещ, тел. 021/3504323, баркод: 
6424970227115“, с размери от 20 до 23 и с размери 
от 24 до 25, без предупредителен текст за риска, 
който съдържат, 
като стоки, представляващи сериозен риск и 
опасност за здравето на потребителите.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре-
дупреждения към потребителите за рисковете, 
които стоките съдържат.
Мотиви: 
Съгласно протоколи от изпитване № RN9612 от 
10.05.2017 г. и № RN9612 от 10.05.2017 г., издадени 
от Изпитвателен център „Глобалтест“, София, 
двата модела детски обувки за момиче не отго-
варят на изискванията за безопасност съгласно 
БДС EN 71-1:2015 при тестване по т. 8.4 (изпит-
ване на опън) и по т. 8.2 (тест за малки части). 
Стоките се считат за опасни за потребителите 
(малки деца до 3 години), тъй като съдържат риск 
лесноотделящите се малки елементи да могат 
да бъдат погълнати, което да доведе до задавяне 
или задушаване на малките деца (до 3 години).
На основание чл. 74 във връзка с чл. 60, ал. 1 от 
Административнопроцесуалния кодекс допускам 
предварително изпълнение на заповедта с цел да 
не се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до риск 
от задавяне на малки деца до 3 г.
Разпореждането, с което се допуска предвари-
телното изпълнение, може да се обжалва чрез КЗП 
пред съда в тридневен срок от съобщаването му, 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
Д. Маргаритов
7816